Διαιθυλαμίδιο του λυσεργικού οξέος

align="center" colspan="2"  200px align="center" colspan="2"   Διαιθυλαμίδιο του λυσεργικού οξέος  Επιστημονική ονοματολογία (IUPAC) 
(6aR,9R)-N,N-diethyl-7-methyl-4,6,6a,7,8,9-
hexahydroindolo-[4,3-fg]quinoline-9-carboxamide Χημικά στοιχεία Χημικός τύπος C20H25N3Ο  Μοριακό βάρος 323,432 g/mol Συνώνυμα LSD, LSD-25, λυσερπίδιο, διαιθυλαμιδικό D-λυσεργικό οξύ, N, Ν-διαιθυλαμίδιο του D-λυσεργινικού οξέος, διαιθυλαμίδη του d-λυσεργικού οξέoς, λυσεργίδη. colspan="2" bgcolor="#dddddd"  Ιδιότητες  bgcolor="#ddeeff"  Σημείο τήξης bgcolor="#eeeeee"   80 °C (176 °F) colspan="2" bgcolor="#dddddd"  Φαρμακοκινητικά χαρακτηριστικά  bgcolor="#ddeeff"  Βιοδιαθεσιμότητα bgcolor="#eeeeee"   ; bgcolor="#ddeeff"  Μεταβολισμός bgcolor="#eeeeee"   Ηπατικός bgcolor="#ddeeff"  Χρόνος ημιζωής bgcolor="#eeeeee"   3 ώρες bgcolor="#ddeeff"  Απέκκριση bgcolor="#eeeeee"   Νεφρική

Το διαιθυλαμίδιο του λυσεργικού οξέος (lysergic acid diethylamide), γνωστό περισσότερο με το ακρωνύμιο LSD, ή LSD-25, ή λυσεργίδη, είναι συνθετική, δραστική, παραισθησιογόνος ουσία που παράγεται από το λυσεργικό οξύ, το οποίο με τη σειρά του εξάγεται από το μύκητα ερυσίβη (Claviceps purpurea) που αναπτύσσεται συνήθως στη σίκαλη. Παρασκευάζεται χημικά και η βασική χημική δομή του είναι παρόμοια με αυτή των αλκαλοειδών της ερυσίβης, ενώ εμφανίζει επίσης ομοιότητες με άλλες ουσίες, όπως η ψιλοκυβίνη, με δυνατότητα δέσμευσης της δράσης της σεροτονίνης.

Παρασκευάστηκε για πρώτη φορά στις 16 Νοεμβρίου 1938 από τον Ελβετό χημικό Άλμπερτ Χόφμαν, στα εργαστήρια της φαρμακευτικής εταιρείας Sandoz, στη Βασιλεία, στα πλαίσια ενός γενικού ερευνητικού προγράμματος για τη μελέτη της ιατρικής χρήσης θεραπευτικών βοτάνων. Η παραισθησιογόνος δράση του διαπιστώθηκε πέντε χρόνια αργότερα, στις 16 Απριλίου 1943. Χρησιμοποιήθηκε πειραματικά στην ιατρική ως ένας ψυχωσιομιμητικός παράγοντας, προκειμένου να επιφέρει ψυχικές καταστάσεις παρόμοιες με αυτές που συνοδεύουν ψυχικές ασθένειες, όπως η σχιζοφρένεια, με σκοπό τη μελέτη τους. Στη δεκαετία του 1960, η χρήση του προτάθηκε για τη θεραπεία νευρώσεων, ειδικά σε ασθενείς που αρνούνταν να ακολουθήσουν άλλες θεραπευτικές μεθόδους, καθώς και για την αντιμετώπιση του αλκοολισμού. Μελετήθηκε ακόμα η αποτελεσματικότητά της στην αντιμετώπιση του αυτισμού ή της εξάρτησης από άλλες ψυχοτρόπες ουσίες, ωστόσο μέχρι τις αρχές της δεκαετίας του 1990 δεν αποδείχθηκε πως διέθετε κλινική αξία. Στις αρχές του 21ου αιώνα, αναβίωσε η έρευνα της χρήσης του για τη θεραπεία του αλκοολισμού και ορισμένοι ερευνητές έχουν υποστηρίξει πως ενδέχεται να έχει θετικά οφέλη. Ορισμένοι οργανισμοί συνεχίζουν να υποστηρίζουν και να χρηματοδοτούν την έρευνα για τις πιθανές ιατρικές χρήσεις του LSD, ωστόσο η θεραπευτική χρήση του παραμένει σε πειραματικό επίπεδο, με δεδομένο πως αποτελεί απαγορευμένη ουσία. Παρότι η συνταγογράφηση του από επίσημο φορέα δεν είναι ακόμα δυνατή, τείνει να χρησιμοποιείται συχνά από εξειδικευμένους ψυχολόγους κατά την διάρκεια της ψυχοθεραπείας, με τον ψυχολόγο ως "καθοδηγητή" του ασθενούς υπό την επήρεια.  Κατά τη δεκαετία του 1960, η χρήση του LSD υπήρξε ιδιαίτερα διαδεδομένη και συνδέθηκε κυρίως με το κίνημα των χίπις στις Ηνωμένες Πολιτείες και στη δυτική Ευρώπη, αποτελώντας σύμβολο της ψυχεδελικής κουλτούρας της εποχής.

Όπως όλες οι παραισθησιογόνες ουσίες, το LSD προκαλεί αποκλίσεις από τη συνήθη συμπεριφορά του χρήστη, αλλοιώνοντας την αντίληψη της πραγματικότητας, προκαλώντας οπτικές και ακουστικές αντιληπτικές διαταραχές. Εμφανίζει διαφορές σε σχέση με άλλες ψυχοτρόπες ουσίες, μεταξύ αυτών το γεγονός πως δεν προκαλεί εθισμό και το ενδεχόμενο αναβίωσης της εμπειρίας της χρήσης μετά τη διακοπή της. Αξιοσημείωτη είναι η υψηλή δραστικότητα της ουσίας, καθώς δόσεις της τάξης των 25 μικρογραμμαρίων είναι σε θέση να επενεργήσουν. Το LSD απορροφάται από το ανθρώπινο σώμα σε διάστημα περίπου μίας ώρας και η επίδρασή του διαρκεί περίπου οκτώ έως δώδεκα ώρες. Λαμβάνεται συνήθως από το στόμα, τυπικά σε χάπια, κάψουλες, κύβους ζάχαρης, στυπόχαρτο ή ειδικά αυτοκόλλητα. Σε υγρή μορφή χορηγείται με ενδομυϊκή ή ενδοφλέβια ένεση.

 Εξωτερικοί σύνδεσμοι 

 PubChem
 Hofmann, Albert. LSD—My Problem Child, McGraw-Hill, 1980 
 Erowid: LSD-25
 Multidisciplinary Association for Psychedelic Studies 

Κατηγορία:Ψυχοτρόπες ουσίες
Κατηγορία:Παραισθησιογόνα
Κατηγορία:Ινδόλια
Κατηγορία:Αμίνες
Κατηγορία:Αντικουλτούρα δεκαετίας 1960